《南苑看游者诗》
南北朝·鲍泉

洛阳小苑地，车马盛经过。缘沟驻行幰，傍柳转鸣珂。

履高含响佩，袜轻半隐罗。浮云无处所，何用转横波。

作者简介：鲍泉，字润岳，东海人也。父几，字景玄。家贫，以母老诣吏部尚书王亮干禄，亮一见嗟赏，举为舂陵令。后为明山宾所荐，为太常丞。以外兄傅昭为太常，依制缌服不得相临，改为尚书郎，终于湘东王谘议参军。